钦定古今图书集成/明伦汇编/氏族典/第584卷 > 皇甫遇
## 钦定古今图书集成/明伦汇编/氏族典/第584卷 > 皇甫遇

按《五代史皇甫遇传》：“遇，常山真定人也。为人有勇力，
虬髯善射，事唐为武胜军节度使。所至苛暴，以诛敛
为务。晋高祖时，历义武、昭义、建雄、河阳四镇，罢为神
武统军。契丹入寇，将渡河，遇等击败之，以功拜义成
军节度使、马军都指挥使。开运二年，契丹寇西山，遣
北面行营都监张从恩会马全节、安审琦及遇等御”
之。遇与慕容彦超率数千骑前视契丹，遇渡漳河，逢
敌数万，转战十馀里。已而有驰骑报遇被围，安审琦
率兵将赴之，诸将皆从敌，见救兵来，即解去。三年冬，
以杜重威为都招讨使，遇为马军右厢都指挥使，屯
于中渡。重威已阴送款契丹，伏兵幕中，悉召诸将列
坐出《降表》，遇等俛首以次自书其名，即麾兵解甲出
降。契丹遣遇与张彦泽先入京师，遇行至平棘，绝吭
而死。

===后周===